Lav et referat af nedenstående tekst:

Tekst:
I Aabybro har flere borgere undret sig over måden, som græsset på offentlige arealer er blevet klippet på. Og det fik fredag aften Christian Røhl til at lave et opslag på Facebook, efter et par glas rødvin var kommet indenbords. - Jeg har egentlig tænkt over i noget tid, at jeg synes, det ligner noget, der er løgn. For jeg kunne ikke se noget system i klipningen, og det var lidt for tilfældigt klippet til, at det gav mening for mig, at det var "vild med vilje", forklarer han til TV2 Nord og tilføjer: - Og det var også for at tage lidt fis på dem, der har klippet græsset. Der skal ikke længere klippes i striber Christian Røhl har helt ret i, at græsset er klippet ujævnt - det er dog med vilje. Det er nemlig kommunens forsøg på at alle de offentlige arealer, der ikke bliver brugt til eksempelvis boldspil, skal være mere "Vild med vilje". - Det er nyt og lidt på forsøgsbasis, det her med at vi kun klipper dele af områder, der ikke bliver brugt til boldspil. For der er mere liv i langt græs og flere insekter og larver. Så selvom det jo ikke er os, der redder verden med biodiversitet, er det vores bidrag til det, forklarer Flemming Kjeldgaard Larsen, der er Vej og Parkchef i Jammerbugt Kommune. Men kan du godt forstå, at der er folk, der synes, det ser lidt tosset ud at græsset er klippet i striber? - Ja, det kan jeg godt. Det er omkring 20 medarbejdere, der har skullet klippe de her arealer, og nogle har haft svært ved at se, hvilke former, de skulle klippe i. Og vi har ikke haft tid til at lave tegninger over alle arealer, svarer Vej og Parkchefen og uddyber: - Men med striber ser det ud som om, vi har glemt det halve. Så når vi har opfølgningsmøde i august, skal vi tale om at lade områder i naturlige former stå uklippede i stedet. Flemming Kjeldgaard Larsen forstår godt, at der kommer henvendelser og lover, at der kommer mere information på kommunens hjemmeside. Men i første omgang har det handlet om at få sået vilde blomster, og så kommer informationen lidt på bagkant. Han understreger desuden, at det høje græs bliver klippet, når det begynder at se træls ud.

Referat:
Noget lidt for uordentligt græs har fået borgere til tasterne.